Kolekcijas monēta "Zelta saktas. Burbuļsakta"
Channel: LatvijasBanka
Date: 2018-11-05

Ceturtdien, 8. novembrī, Latvijas Banka izlaiž zelta kolekcijas monētu "Zelta saktas. Burbuļsakta" ar nominālvērtību 75 eiro. Monēta ar burbuļsaktas atveidojumu noslēdz Latvijas saktām veltīto eiro zelta kolekcijas monētu sēriju, kas rotā Latviju valsts 100 gadu jubilejā.

2016. gada novembrī tika izlaista kolekcijas monēta ar ripsaktas atveidojumu, 2017. gada augustā – monēta ar pakavsaktas atveidojumu.

Kolekcijas monētas "Zelta saktas. Burbuļsakta" grafisko dizainu veidojusi Ingūna Elere, bet plastisko veidojumu – Jānis Strupulis. I. Elere veidoja arī pārējās saktu sērijas monētas. 

Saskaņā ar mākslinieces I. Eleres ieceri saktas atveids uz monētas nes gadsimtiem senas ziņas, savukārt monētas aversā izvietoti tēmturi, iezīmējot laiktelpu, kurā dzīvojam pašlaik. 

Kolekcijas monētas cena Latvijas Bankas kasēs un vietnē e-monetas.lv – 560.00 eiro. Monētas maksimālā tirāža – 1000 eksemplāru. Iegādei būs pieejams arī visu triju zelta monētu komplekts.

Vairāk par monētu: https://monetas.bank.lv/monetas/zelta-saktas-burbulsakta